මේ ජනප්‍රවාද අනුව අසුපිණි ඇල්ල යනු රාවණා ඇල්ලයි. අසුපිනි ඇල්ල යනු අරණායක සිට එද්දී හමුවන දෙයියන්දල හරහා ගලා හැලෙන දිය දහරක් බව තවත් මතයකි. කෙසේ වුවද අසුපිනි ඇල්ල යනුවෙන් මේ ගලා හැලෙන්නේ මහ ඔයයි. රාවණා හා සම්බන්ධ වූ දියඇලි තවත් කීපයක්ම කඳුකරයේ දැකගත හැකිය. එයින් ඉතාම ප්‍රකට වූ රාවණා ඇල්ල, ඇල්ල-වැල්ලවාය මාර්ගයේ පිහිටා ඇත. එය අඩි 82ක් උසැති මාර්ගය අසලම පිහිටි සුන්දර දිය ඇල්ලක්. රාවණා රජු සීතා දේවිය පැහැරගෙන විත් මේ ඇල්ල කිට්ටුව ගල් ලෙනක සඟවා තිබූ බව කියැවෙයි. එහෙත් තවත් මතයක් වන්නේ වර්තමානයේ රාවණා ඇල්ල නමින් ප්‍රකට දියඇල්ල නියම රාවණා ඇල්ල නොව ඒ කිට්ටුව පිහිටා ඇති වෙනත් ඇල්ලක් බවයි. එය රාවණා ගුහාව කිට්ටුවම පිහිටා ඇති ඇල්ලකි. සැබෑ රාවණා ඇල්ල ලෙස හැඳින්වෙන ඇල්ල පිහිටා ඇත්තේද රාවණා ගුහාවට වඩාත් කිට්ටුවෙනි. ඒ හැරුණු විට රාවණා සම්බන්ධ තවත් ඇල්ලක් වන්නේ රවන් ඇල්ලයි.
රාවණා රජු පැහැරගෙන ආවේ කවුරුන්ද?
සීතා දේවිය